APSTIPRINĀTS

Latvijas Bibliotekāru biedrības Zemgales nodaļas valdes sēdē

05.06.2023

Latvijas Bibliotekāru biedrības Zemgales nodaļas gada bibliotekāra balvas nolikums.

1. Turpinot sekmēt ilgtspējīgu un kvalitatīvu bibliotēku nozares attīstību Latvijā, Latvijas Bibliotekāru biedrības Zemgales nodaļa (LBB ZN) organizē konkursu un pasniedz balvu “Gada bibliotekārs Zemgalē 2023”. Balvas pretendentu apzināšana un balvas pasniegšana ir vērsta uz bibliotēku pozitīvu publicitāti - pašvaldības, valsts un starptautiskajā mērogā, kā arī izciliem sasniegumiem bibliotekārās apkalpošanas jomā. Šī gada balva tiks pasniegta **bibliotekāram, kura pēdējo divu gadu laikā darbā vērojama inovatīvu pakalpojumu ieviešana, jaunu pakalpojumu attīstība, tādu mūsdienīgu, radošu un kvalitatīvu pakalpojumu nodrošināšana, kas atbilst konkrētās vietējās kopienas vajadzībām.**
2. Balvas pretendenti ir fiziskas personas – Zemgales nodaļas bibliotekāru biedrības biedri (institucionālie un/vai individuālie).
3. LBB ZN balvas piešķiršanas mērķis ir izteikt atzinību LBB ZN biedriem, izceļot vispārliecinošāko, aktīvāko un sekmīgāko bibliotekāru devumu, kas spēj iedvesmot citus bibliotekārus un bibliotekāro sabiedrību kopumā.
4. Uz LBB ZN balvu var pretendēt LBB individuālie biedri un institucionālo biedru darbinieki.
5. Pretendenti LBB ZN balvai var pieteikties paši vai to var izvirzīt LBB pārstāvji.
6. Pieteikumus iesniedz rakstiski (personīgi vai pa pastu Akadēmijas iela 26, Jelgava, LV 3001) vai elektroniski (pa e-pastu lasma.zarina@biblioteka.jelgava.lv) **līdz 2023.gada 24.jūlijam**
7. “Gada bibliotekārs Zemgalē 2023” piešķiršanas kritēriji (**darbības laiks 2022. un 2023. gadā):**
	1. Pretendents, izmantojot **inovatīvas un radošas** metodes vai pieejas ir veicinājis interesi par lasīšanu, novadpētniecību, stāstniecību, informācijas tehnoloģiju izmantošanu un jēgpilnu brīvā laika pavadīšanu
	2. Pretendenta veiktajam darbam ir bijusi **sociāla vai iedvesmojoša ietekme** uz bibliotēkas lietotāju dzīvi un kopienas iedzīvotāju dzīvi kopumā.
	3. Pretendents organizējis vai ņēmis aktīvu dalību kādā īpašā **pasākumā vai projektā**, kas sekmējis vietējās kopienas vērtības, dinamiku, aizrautību*,* kvalitāti un inovācijas.
	4. Pretendents ir pratis **dalīties ar savu pieredzi un idejām** (dalība kongresos, konferencēs, semināros; publikācijas medijos)
	5. Augstvērtīgu izstāžu, izdales materiālu (piem., bukletu), plakātu, stenda referātu utt, sagatavošana.

Pieteikumus izskata, vērtē un par LBB ZN gada balvas piešķiršanu lemj konkursa komisija LBB ZN valde: Irina Šanceva (Platones pagasta bibliotēkas vadītāja) – valdes priekšsēdētāja, Santa Gudža (Bauskas Centrālās bibliotēkas direktores vietniece, Ingūna Kļaviņa (Valles bibliotēkas vadītāja), Inta Strazdiņa (Sesavas pagasta bibliotēkas vadītāja), Baiba Šīmane (Bikstu bibliotēkas vadītāja), Ilze Saršūna (Šķibes bibliotēkas vadītāja).

LBB ZN gada balvā ietilpst atzinības raksts un vienreizēja balva.

1. LBB ZN balvu pasniedz Zemgales reģionālā semināra laikā Līvbērzes kultūras namā 16. augustā.

Pielikums

PIETEIKUMS LBB ZN BIBLIOTEKĀRA BALVAI

Lūdzam ņemt vērā, ka pretendenta vārds žūrijai netiks atklāts. Jelgavas Pilsētas bibliotēkas direktore Lāsma Zariņa piešķirs katram pretendentam numuru un nosūtīs izskatīt žūrijai. Vārds tiks atklāts tikai pēc tam, kad tiks pieņemts lēmums par uzvarētāju.

1. Informācija par pretendentu

|  |  |
| --- | --- |
| Vārds, Uzvārds |  |
| Darbavieta un amats |  |
| Darbavietas adrese |  |
| E-pasta adrese |  |
| Tālrunis |  |

1. Informācija par pieteicēju

|  |  |
| --- | --- |
| Vārds, Uzvārds |  |
| Darbavieta un amats |  |
| E-pasta adrese |  |
| Tālrunis |  |

1. Informācija par veiktajām aktivitātēm

|  |
| --- |
| Aprakstiet veiktās aktivitātes. *Ne vairāk kā 500 vārdu!* |
|  |